CELEX: 32009R0121
Language: sl
Date: 2009-02-09 00:00:00
Title: Uredba Komisije (ES) št. 121/2009 z dne 9. februarja 2009 o dodatnem znesku, ki se plača v Bolgariji za breskve, namenjene za predelavo v tržnem letu 2007/2008 v skladu z Uredbo (ES) št. 679/2007

10.2.2009   
            
            
               SL
            
            
               Uradni list Evropske unije
            
            
               L 39/33
            
         
      UREDBA KOMISIJE (ES) št. 121/2009
   z dne 9. februarja 2009
   o dodatnem znesku, ki se plača v Bolgariji za breskve, namenjene za predelavo v tržnem letu 2007/2008 v skladu z Uredbo (ES) št. 679/2007
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Pogodbe o pristopu Bolgarije in Romunije,
   ob upoštevanju Akta o pristopu Bolgarije in Romunije,
   ob upoštevanju Uredbe Komisije (ES) št. 679/2007 z dne 18. junija 2007 o določitvi višine pomoči za tržno leto 2007/2008 za breskve, namenjene predelavi (1), ter zlasti člena 2(1) Uredbe,
   ob upoštevanju naslednjega:
   
               (1)
            
            
               V skladu s členom 39(2) Uredbe Komisije (ES) št. 1535/2003 z dne 29. avgusta 2003 o določitvi podrobnih pravil za uporabo Uredbe Sveta (ES) št. 2201/96 v zvezi s programom pomoči za proizvode, predelane iz sadja in zelenjave (2) je Bolgarija obvestila Komisijo, da je bila v okviru programa pomoči za tržno leto 2007/2008 dodeljena pomoč za predelavo 119,46 tone breskev. Prag predelave, ki je za to državo članico naveden v Prilogi III Uredbe Sveta (ES) št. 2201/96 (3) torej ni bil prekoračen. Za navedene količine je torej treba plačati dodatni znesek 11,92 EUR na tono.
            
         
               (2)
            
            
               Za tržno leto 2007/2008 proizvajalci Romunije niso vložili nobenega zahtevka za pomoč za breskve, namenjene predelavi. Zato za navedeno tržno leto v tej državi članici ni treba plačati dodatnega zneska –
            
         SPREJELA NASLEDNJO UREDBO:
   Člen 1
   Dodatni znesek 11,92 EUR na tono breskev, namenjenih za predelavo, kot je navedeno v členu 2(1) Uredbe (ES) št. 679/2007, se plača v Bolgariji po zaključku tržnega leta 2007/2008.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. februarja 2009
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 157, 19.6.2007, str. 12.
   
      (2)  UL L 218, 30.8.2003, str. 14.
   
      (3)  UL L 297, 21.11.1996, str. 29.